Fuglene ved de danske Fyr i 1920. 
38te Aarsberetning om danske Fugle. 
Ved 
R. Hørring. 
I 1920 indsendtes fra 37 af de danske Fyr og Fyrskibe til 
Universitetets zoologiske Museum ialt 765 Fugle af 53 Arter, faldne 
om Natten i Træktiderne. Sikker Efterretning haves om 1024 arts¬ 
bestemte Fugle, idet Prøver af disse ere indsendte. Ifølge Fyr¬ 
mestrenes nøjere Oplysninger, der dog desværre ikke have været 
ledsagede af Prøver, er yderligere opsamlet c. 525 Fugle, hvoraf 
c. 380 angaves at have været Drosselfugle, 33 Lærker, 6 Vade¬ 
fugle, 4 Andefugle, Resten forskellige Smaafugle. Nøjere Efter¬ 
retning haves saaledes om c. 1550 Fugles Død ved Fyrene. Ved 
Fyrskibene angives blot c. 300 at være faldet udenbords. I det 
hele synes der saaledes, at regne efter de indkomne Oplysninger, 
mindst at være faldet omkring 1850 Fugle. 
Stadig maa det ved Bedømmelsen af disse lave Tal, i Sammen¬ 
ligning med tidligere Aars, tages i Betragtning, at Fyrskibene ved 
Vyl, Horns Rev og Graadyb først i den sidste Del af Aaret atter 
lod høre fra sig efter at have været inddragne paa Grund af Mine¬ 
faren. Foraarsfaldet var iøvrigt ret betydeligt, om end, som Regelen 
altid er, uden nogen Art Massefald; de trækkende Fugles Tal er 
jo i sig selv langt lavere og de lyse Foraarsmaaneder uden synder¬ 
lig Taage gøre ikke Fyrene farlige i nogen særlig Grad. Paafal¬ 
dende ringe var derimod Fuglefaldet i September og Oktober, der 
ikke kunde udvise en eneste virkelig betydelig Fuglefaldsnat; i 
Slutningen af August, særlig d. 23de, faldt mærkelig nok, efter 
Aarstiden, forholdsvis ret mange Fugle. I det hele var 1920 saa¬ 
ledes et Aar med ringe Fuglefald. 
De Fyr, hvorfra Fugle indsendtes vare: 
